tomron87/hebrew-wikipedia-sentences-corpus huggingface dataset:
במסגרת האסטרטגיה של חברת האם קבוצת עזריאלי למכירת הנכסים שבבעלותה שאינם נדל"ן מניב, פרסמה סופרגז באפריל 2014 מכרז למכירת 12 שדות סולאריים לייצור חשמל שבבעלותה.
בינואר 2015 זכתה במכרז הצעתן של החברות ערבה פאוור והפניקס לקנות את השדות תמורת 175 מיליון ש"ח.
סופרגז הייתה שותפה עם שלוש חברות הגז הגדולות האחרות (אמישראגז, פזגז ודורגז) לקרטל בלתי-חוקי, במסגרתו החברות תיאמו ביניהן מחירים וחילקו את אזורי החלוקה של הגז.
כתב אישום בפרשה הוגש ב-2004, ובמסגרת הסדר טיעון עליו הוסכם ב-2007 נקנסה החברה ב-3.8 מיליון ש"ח ועונשי מאסר (שהומרו לעבודות שירות) וקנס הוטלו על שלושה מבכירי החברה.
בשנת 2013 נקנסה החברה ב-5 מיליון ש"ח על ידי רשות ההגבלים העסקיים בגין אי העברת נתונים, ומנכ"ל החברה אייל חנקין נקנס באופן אישי בסך של 100,000 ש"ח.
חברת "סופר אנ.ג'י" לחלוקה של גז טבעי
בשנת 2009 החל משרד האנרגיה לקדם תוכנית להקמת מערכת הולכה פנים־ארצית של גז טבעי בלחץ נמוך, בעיקר לאזורי תעשייה, בתי חולים, תחנות דלק (שיספקו גז לתחבורה) וצרכנים קטנים, כזאת שתמשיך מהמקום שבו נעצרת מערכת ההולכה של נתיבי הגז הטבעי לישראל.
לפי התוכנית, משרד האנרגיה חילק את המדינה לשישה מחוזות, ובכל אזור יצא מכרז למפעיל.
בשנת 2012, חברת "סופר אנ.ג'י." בבעלות סופרגז ו"שפיר הנדסה" זכתה בזיכיון באזור המרכז ובאזור העמקים.
בתחילת שנת 2018, התברר שחברת "סופר אנ.ג'י" חיברה במשך חמש שנים רק לקוח אחד לרשת הגז (חברת פוליבה ברמלה, שהתחברה לצינור הגז שהונח כבר למפעל נשר רמלה על ידי חברת נתיבי הגז הטבעי לישראל הממשלתית).
תעשיינים התלוננו כי "סופרגז" ממשיכה לספק למפעלים גז דחוס בהובלה במחיר כפול מהגז הטבעי ולכן לא מקימה את הרשת לפי תנאי הזיכיון.
ביולי 2019 הוסכם על מכירת גרנית הכרמל, לאחר שהנכס היחיד שייוותר בידיה הוא חברת "סופרגז", לחברת סופרגז אנרגיה שבבעלות אלקו, תמורת 770 מיליון ש"ח.
ביוני 2020 הפכה חברת "סופרגז אנרגיה" לחברה ציבורית שמניותיה נסחרות בבורסה לניירות ערך בתל אביב.
באוגוסט 2021 נחתם הסכם לפירוק השותפות שבין סופרגז ל"שפיר הנדסה" בחברת "סופר אנ.ג'י", לפיו הבעלות בחברת "סופר אנ.ג'י" תועבר ל"שפיר הנדסה" תמורת 42 מיליון ש"ח.
מימוש ההסכם הושלם באוקטובר 2022.
בתחילת 2023 שונה שם החברה לאלקטרה פאוור סופרגז בע"מ, במקביל לשינוי שם החברה האם לאלקטרה פאוור (2019) בע"מ.
בשנת 1972 רכשה כלל 50% מהמניות של סופרגז, לאחר שהמחצית השנייה נרכשה בידי סונול.
בהמשך נרכשה החברה על ידי גרנית הכרמל שבבעלות קבוצת עזריאלי החל משנת 2006.
ב-1 ביוני 2015 הודיעה חברת תדיראן הולדינגס על רכישת סופרגז מידיה של גרניט מקבוצת עזריאלי תמורת 250 מיליון שקל.
שתי החברות חתמו על מזכר הבנות לביצוע הרכישה.
אך הרכישה לא יצאה לפועל לאחר שהמגעים בין הצדדים לא התגבשו לכדי הסכם מחייב, עקב מחלוקת על המחיר.
ביולי 2019 הוסכם על מכירת סופרגז לחברת אלקו תמורת 770 מיליון ש"ח.
מראשיתה, עד פטירתו ב-1965, ניהל את החברה סטרואה לופסקו, מייסד החברה.
עם פטירתו מונה דוד הסל למנכ"ל החברה עד לשנת 1974. בשנים 1974-1975 כיהן כמנכ"ל אריה בן עטר.
בשנים 1975-1978 יהודה רשף כיהן כמנכ"ל ובשנת 1978 מונה צבי תגר למנכ"ל החברה שכיהן בתפקיד כ-19 שנים עד שהוחלף במרץ 1997 בידי ישראל יניב.
בתחילת 2001 הוחלף ישראל יניב על ידי אודי אדמתי, שכיהן בתפקיד עד סוף 2003, ומשה אולדק החליפו כמנכ"ל החברה.
בינואר 2010 מונה אייל חנקין לסמנכ"ל החברה, ובאוקטובר אותה שנה הוא החליף את אולדק כמנכ"ל.
בשנת 2017 מונה כפיר נבון למנכ"ל החברה, ובאוגוסט 2022 החליף אותו חן מלמד.
סופרגירל היא סדרת טלוויזיה אמריקאית המבוססת על חוברות הקומיקס "סופרגירל" ו"סופרמן", מבית DC קומיקס והיא הסדרה השלישית של יקום החץ.
הגיבורה הראשית מבוססת על דמות סופרגירל שנוצרה על ידי אוטו בינדר וקורט סוואן.
בסדרה משולבות דמויות מעולמו של סופרמן ומיקום DC, והיא עלתה לשידור באוקטובר 2015 ברשת CBS בעונתה הראשונה.
ב-2016 עברה לרשת The CW לקראת עונתה השנייה.
ב-30 במרץ 2021 עלתה לשידור העונה השישית והאחרונה לסדרה שהסתיימה בתאריך 9 בנובמבר 2021.
בישראל זמינה הסדרה באתר נטפליקס החל מ-12 ביוני 2017.
קארה זור-אל נשלחה לכדור הארץ כשהייתה בת 13. לפני שקריפטון התפוצץ, הוריה של קארה שלחו אותה בחללית לכדור הארץ אחרי בן דודה קאל-אל, עליו קארה הייתה אמורה להגן.
החללית שלה נפגעה כאשר קריפטון התפוצץ, ויורטה לאזור הפנטום שהזמן לא עובר בו, שם היא הייתה תקועה במשך 24 שנה.
עד שהחללית שלה נחתה בכדור הארץ, קאל-אל גדל והפך לסופרמן.
עלילת הסדרה מתחילה 11 שנים לאחר הנחיתה, כאשר קארה בת ה-24 לומדת לאמץ את כוחותיה והופכת ל"סופרגירל".
בעונה הראשונה, קארה נאלצת לחשוף את כוחותיה, והופכת למגנה של נשיונל סיטי.
קארה מגלה כי מאות פושעים שאמהּ כלאה מסתתרים על כדור הארץ, כולל דודיה אסטרה ונון.
קארה עובדת עם אחותה המאמצת אלכס דנוורס כדי להילחם בפושעים אלה, ביחד עם בן מאדים ירוק, ז'ון ז'ונס; חברו של בן דודה, ג'יימס אולסן; וגאון טכנולוגיה, וין שוט הבן.
בעונה השנייה, קארה וחבריה עוסקים בסכסוכים בין האוכלוסייה המקומית של כדור הארץ לבין הקהילה החיצונית (חייזרים), וחקירת הארגון הסודי "קדמוס", שמנהלת ליליאן לות'ור, אמו של לקס לות'ור.
קארה מתיידדת עם בתה החורגת של ליליאן, לינה לות'ור, המנכ"לית החדשה של "אל קורפ" ("לות'ורקורפ" לשעבר), ונאבקת ברגשות רומנטיים עם הגעתו לכדור הארץ של מון-אל, נסיך ניצול מהכוכב השכן של קריפטון, דקסאם, שהוריו רוצים להחזירו.
אלכס מתחילה לצאת עם מגי סויר.
ז'ון מתיידד עם בת מאדים, מגאן, ששייכת לגזע הלבן של אנשי המאדים שהשמיד את הגזע של ז'ון.
בעונה השלישית, קארה נאבקת עם האובדן של מון-אל שנאלץ לעזוב את כדור הארץ.
מון-אל חוזר לכדור הארץ, ומספר שנסע בזמן למאה ה-31, ייסד את "לגיון גיבורי-העל" ונישא לאימרה ארדין.
ז'ון מגלה כי אביו מרין חי.
אלכס שבורת לב לאחר פרידה ממגי.
החברה החדשה של קארה ואלכס, סמנת'ה אריאס, היא אם חד-הורית וניצולה קריפטונית נוספת, אשר הופכת בלי לדעת ל"הורגת עולמות" המכונה "ריין", המשרתת כת בראשות אמה הביולוגית, סלינה.
בעונה הרביעית, קארה מסייעת לאנשים בכל רחבי כדור הארץ, ומתמודדת עם ארגון סודי שמטרתו היא השמדת החוצנים שנמצאים על פני כדור הארץ, היא נעזרת בברייניאק 5 חבר הלגיון.
אלכס מנהלת כעת את ה-DEO, בעוד ז'ון ז'ונס מתמודד עם מות אביו מרין.
בחלק הראשון של העונה קארה וה-DEO נאבקים בארגון הטרור לוויתן, שסוכנם ראמה קהאן שיכול לשלוט באדמה מנסה להרוג את קארה.
לאחר המשבר, בחלק השני קארה מנסה להתרגל לחיים בכדור הארץ פריים, לעבודה תחת לקס לות'ור וליחסייה עם לינה בעולם שבו הטכנולוגיה של אובסידיאן סוחפת את כולם.
בחלק הראשון של העונה, לקס לות'ור שיגר את קארה לאזור הפנטום ואלכס והחבורה עושים הכל בשביל להחזיר אותה.
בחלק השני, ניקסלי ולקס לות'ור אוספים כוחות אשר קשורים למימד החמישי.
בסוף העונה דמויות רבות מכלל העונות מבצעות הופעת אורח ולבסוף כולם מקבלים סגירת מעגל מושלמת.
בסצנה האחרונה, קארה לראשונה חושפת בראיון בקאטקו כי היא סופרגירל.
קארה זור-אל/קארה דנוורס/סופרגירל – (מליסה בנויסט): קריפטונית בת 24 המתגוררת בנשיונל סיטי, שמוכרחה לקבל את כוחותיה שהסתירה בשנים הקודמות.
היא מסייעת לאחותה המאמצת כחלק מארגון "המחלקה לפעילויות לא-רגילות (Department of Extra-Normal Operations, DEO)", ועד תחילת העונה השלישית עבדה כאזרחית בתאגיד התקשורת "קאטקו" בתור העוזרת של קאט גרנט (מנהלת התאגיד לשעבר), תקופה מסוימת אף הייתה כתבת בתאגיד.
מון-אל היה בן זוגה בעונה השנייה.
מלינה וייסמן ואיזבלה וידוביץ' מגלמות את דמותה של קארה הנערה, בת ה-13 ובת ה-15 בהתאמה.
אלכסנדרה "אלכס" דנוורס/השומרת – (קיילר לי): אחותה המאמצת של קארה ומדענית החוקרת את תרבות קריפטון ועובדת עבור האנק הנשו ב-DEO.
בעונה השנייה מגלה שהיא לסבית אחרי השותפות שלה עם השוטרת מגי סויר שהופכת לבת זוגה.
מגי ואלכס מתארסות ולאחר זמן מה נפרדות מאחר שמגי לא רוצה ילדים ואילו אלכס כן.
בסוף העונה השלישית מתמנה למנהלת ה-DEO.
בעונה השישית מתחתנת עם קאלי אולסון, ביחד הן מאמצות ילדה.
ג'יימס "ג'ימי" אולסן/גרדיאן – (מיחד ברוקס) (עונות 1-5; עונה 6 אורח): צלם לשעבר במערכת העיתון "דיילי פלאנט" במטרופוליס שנעשה למנהל אמנותי בקאטקו תחת הנהלתה של שותפתו לשעבר בעבודה בדיילי פלאנט, קאט גרנט.
בין הסיבות לעבירתו לנשיונל סיטי נמנות פרידתו עם ארוסתו לוסי ליין, וכן השגחה על סופרגירל עבור סופרמן.
בעונה השנייה הופך ג'ימי לגיבור מחופש בשם "גרדיאן", ונעשה למנכ"ל קאטקו לאחר עזיבתה של קאט.
היה מושא אהבתה של קארה במהלך העונה הראשונה.
הם נהפכים לזוג עד שקארה מבינה שאינה אוהבת אותו עוד והם נפרדים.
בעונה השלישית הופך לבן זוגה של לינה לותור.
בעונה החמישית ברוקס עוזב את נשיונל סיטי, וחוזר לתפקיד אורח בעונה השישית.
וינסלו "וין" שוט הבן/טוימן: (ג'רמי ג'ורדן) (עונות 1-3; עונות 5–6 אורח): מומחה טכנולוגי העובד לצד קארה בקאטקו.
בתחילת העונה השנייה עובר לעבוד בסוכנות ה-DEO.
היה מאוהב בקארה, אבל קארה דחתה אותו ורצתה שהם יישארו רק חברים.
יצא עם שיבון בסוף העונה הראשונה אבל נפרד ממנה אחרי זמן קצר, משום שהתגלתה כנבלית-על.
בעונה השנייה יצא עם חייזרית בשם ליירה אבל נפרד ממנה אחרי שגילה שהיא רימתה אותו.
בעונה השלישית מת אביו, נבל העל "איש הצעצועים".
בסיום העונה השלישית נוסע לעתיד יחד עם מון-אל ולגיון גיבורי-העל.
בעונה החמישית חוזר לתפקיד אורח.
האנק הנשו/סייבורג סופרמן / ז'ון ז'ונס/הצייד ממאדים – (דייוויד היירווד): האנק הנשו היה סוכן CIA לשעבר שהתמנה למנהל המחלקה לפעילויות לא-רגילות (Department of Extra-Normal Operations, DEO), שנהרג והוחלף בידי החוצן משנה הצורה ז'ון ז'ונס שהגיע ממאדים.
ז'ון ז'ונס מנהל את ה-DEO עד סוף העונה השלישית.
מון-אל/מייק מת'יוס – (כריס ווד) (עונות 2-3; עונות 5–6 אורח): גיבור-על בעל כוחות דומים לאלו של סופרגירל וסופרמן.
מוצאו מכוכב-הלכת דקסאם, השכן של קריפטון, שנותר שומם לאחר השמדתו של קריפטון, שפגע גם בדקסאם.
בהתחלה מזדהה כשומר בארמון המלוכה אבל אחר-כך מתגלה כי הוא הנסיך של דקסאם.
מתאהב בקארה והם נהיים זוג.
אימו לא מקבלת את העובדה שהוא מעדיף להישאר על כדור הארץ מאשר לחזור איתה לדקסאם.
נשאב לחור תולעת והיה תקוע במאה ה-31 למשך שבע שנים.
לאחר שבעה חודשים בזמן של כדור הארץ חזר מהעתיד והביא איתו בני אדם וחוצנים מהעתיד, כולל אשתו.
בסיום העונה השלישית חוזר עם לגיון גיבורי-העל ווין לעתיד.
"קאט" גרנט – (קליסטה פלוקהארט) (עונות 1-2; עונות 3–4 ו-6 אורח): מייסדת ומנהלת תאגיד התקשורת "קאטקו" אשר עבדה בעברה ככתבת רכילות בעיתון הדיילי פלאנט.
עוזבת את קאטקו קצת אחרי תחילת העונה השנייה ועוברת לבית הלבן בתור דוברת הבית הלבן בכהונת הנשיאה מארסדן.
מרגרט "מגי" סויר – (פלוריאנה לימה) (עונות 2–3): בלשית לסבית במשטרת נשיונל סיטי המתעניינת במקרים המערבים גיבורי על ונבלי-על.
בת זוגה של אלכס דנוורס בעונה השנייה ועד תחילת העונה השלישית.
לינה לותור – (קייטי מקגראת') (עונות 2–6): אחותו הצעירה של לקס לותור שלוקחת בעלות על תאגיד לותור לאחר מאסרו של אחיה ושואפת לשפר את תאגיד לותור לטובה.
נעשית לחברתה הטובה של קארה.
בעונה השלישית הופכת לבת זוגו של ג'יימס אולסן.
במהלך העונה השישית מתגלה שהיא בעלת יכולות קסם, כלומר מכשפה, כמו אמא שלה.
סמנתה "סאם" אריאס/ריין – (אודט אנאבל) (עונה 3): קריפטונית נוספת שנשלחה לכדור הארץ כפעוטה, גדלה בכדור הארץ כבת-אדם ומגדלת את בתה רובי כאם חד-הורית בלי להכיר את מקורותיה וכוחותיה.
במהלך העונה השלישית אחת מהורגות העולמות בשם ריין אשר נוצרה על ידי מכשפות קריפטוניות נשלחת לכדור הארץ כדי להשתלט עליו.
כדי להצליח במשימת שהוטלה עליה נכנסת ריין לגופה של סמנת'ה מאחר שסמנת'ה קריפטונית.
בסיום העונה השלישית ה-DEO בעזרתה של לינה לותור מחסלים את ריין ומשחררים את סמנת'ה.
קוורל דוקס/"בארני"/ברייני/ברייניאק 5 – (ג'סי ראת') (עונות 2–6): חבר לגיון בעל אינטלאקט 12, חצי מחשב חצי אדם.
בהמשך בן זוגה של ניה נאל.
ניה נאל/החולמת – (ניקול מיינס) (עונות 4–6): כתבת טרנסג'נדרית חדשה בקאטקו, בת חסותה של קארה, ההופכת בהדרגה לגיבורת על ובהמשך בת זוגו של דוקס.
קלי אולסן – (עזי טספאי) (עונות 5-6; עונה 4 חוזר): אחותו הצעירה של ג'יימס, חזרה לארצות הברית בעקבות סיור צבאי מעבר לים.
עובדת באובסידיאן טק ועוזרת לאנדריאה בפיתוח המוצר.
בעונה השישית לאחר תבוסתם של לקס וניקסלי, אלכס וקלי מתחתנות ומאמצות ילדה חייזרית בשם אסמי.
איב טסמאכר – (אנדריאה ברוקס) (עונה 5; עונות 2–4 חוזר; עונה 6 אורח): עובדת קאטקו לשעבר שהפכה לחלק מצוות המחקר של לינה, עד שלינה מגלה שהיא בעצם מרגלת שעובדת עם לקס לותור.
אנדריאה רוחאס/אקרדה – (ג'ולי גונסלו) (עונות 5–6): מנכ"לית אובסידיאן טק, והעורכת הראשית החדשה של קאטקו, חברה ותיקה של לינה לותור.
וויליאם דיי – (סטאז נאיר) (עונות 5–6): כתב חדש בקאטקו מדיה, שבחשאי עובד גם ככתב בעיתון אנגלי.
חושד שאנדריאה רוחאס היא פושעת.
ניקסליגספטלנז "ניקסלי" – (פטה סרג'נט) (עונה 6): נסיכה אימפריאלית מהמימד החמישי שקארה פוגשת בפנטום זון.
שואפת לנקום באביה על שגירש אותה מהמימד החמישי והרג את אחיה.
אלורה זור-אל – (לורה בנאנטי ואריקה דוראנס): אמה הביולוגית של קארה המדריכה אותה לקראת הפיכתה לסופרגירל.
בסוף העונה השלישית קארה מגלה שהיא עדיין חיה, והיא גרה בכוכב בשם ארגו ואף מגיעה לביקור בכדור הארץ.
אסטרה – (לורה בנאנטי): דודתה המרושעת של קארה, אחותה של אמה אלורה.
אלייזה דנוורס – (הלן סלייטר): מדענית, אמה של אלכס ואמה המאמצת של קארה.
ג'רמיה דנוורס – (דין קיין): אסטרופיזיקאי, אביה של אלכס ואביה המאמץ של קארה.
לאחר אימוצה של קארה, החל לעבוד עבור ה-DEO כדי שלא ייקחו את קארה למחקרים וניסויים, ונהרג לכאורה במשימה בדרום אמריקה לאחר שהציל את חייו של החוצן ממאדים ז'ון ז'ונס.
למעשה, הוא נלקח מהמקום בידי ארגון קדמוס.
מקסוול "מקס" לורד – (פיטר פצ'ינלי): איל-הון המסוקרן מהופעתה של סופרגירל ושואף לחשוף את זהותה הסודית, ובכך הופך לאויבה.
בסוף העונה הראשונה משתף פעולה עם סופרגירל ואלכס.
לוסי ליין – (ג'נה דוואן-טייטום): אחותה הצעירה של לויס ליין וחברתו לשעבר של ג'ימי.
היא וג'ימי חוזרים להיות ביחד אבל אחר כך היא נפרדת ממנו כי היא מבינה שהוא אוהב את קארה.
סמואל "סאם" ליין – (גלן מורשאוור): אביהן המגונן של לוסי ולויס ליין שהגעתו לנשיונל סיטי מפריעה לסופרגירל כאשר הוא מגייס אותה ליוזמה ממשלתית מסוכנת.
נון – (כריס ואנס): מדען קריפטוני לשעבר ברמתם של ג'ור-אל ולארה-אל, וקצין צבא ברוטאלי, מרושע, רב עוצמה וכועס, אנטיתזה לכל הדברים שסופרגירל מייצגת, והוא נעשה במהירות לאויבה הגדול.
אדם פוסטר – (בלייק ג'נר): בנה המבוגר של קאט גראנט, אשר משמש כמושא אהבה פוטנציאלי עבור קארה וכמתחרם של ג'יימס ווין.
קארה נפרדת ממנו אחרי זמן קצר מאוד, והוא עוזב את נשיונל סיטי.
שיבון סמיית'/סילבר באנשי – (איטליה ריצ'י): עובדת חדשה בקאטקו המשמשת כיריבה הן של קארה והן של סופרגירל.
משפחתה היא משפחה של מכשפות שקוללו לפני מאות שנים שכשמישהו יעשה להן עוול הן חייבות להרוג אותו או שהן ייהרגו.
אינדיגו – (לורה ונדרוורט): אינדיגו נידונה למאסר ב"פורט רוז" בעקבות קריאה למרד בקריפטון, וכאשר היא מגיעה לכדור הארץ היא נעשית בלתי-ניתנת לעצירה.
מאסטר ג'יילר – (ג'ף ברנסון): סוהר חסר רחמים מ"פורט רוז" הרוצה להעמיד לדין את כל האסירים שנמלטו משם.
לוקאס "סנאפר" קאר – (איאן גומז): עיתונאי שנשכר בידי קאט גרנט להיות העורך הראשי בקאטקו.
אוליביה מארסדן – (לינדה קרטר): נשיאת ארצות הברית, מתגלה כחוצנית בעונה השנייה.
המלכה ריאה – (טרי האטצ'ר): אמא של מון-אל שחזרה לקחת אותו אחרי חיפושים בגלקסיות.
לזלי ויליס / לייבווייר - (בריט מורגן): עובדת קאטקו שקיבלה כוחות-על חשמליים בעקבות תאונה.
קאל-אל/קלארק קנט/סופרמן - (טיילר הקלין) (החל מעונה 2): בן דוד של קארה, ובעל כוחות דומים לאלה שלה.
בארי אלן/הפלאש - (גרנט גאסטין): השתתף מספר פרקי קרוסאובר עם הסדרה הפלאש לאורך העונות.
גברת מאדים/מגאן מורז/מייגן מורס - (שרון ליל): פליטה מגזע המאדימים הלבנים שמצאה מסתור בכדור הארץ; לאחר שזהותה נחשפת וז'ון ז'ונס סולח לה על מעשי בני מינה, היא שבה למאדים ומקימה תנועת התנגדות.
המפקד - (פאראן טהיר): אחד מיועציהם של אסטרה ונון.
ורטוקס - (אווין יומן): אסיר מרושע מכוכב ואלרון.
הלגראמיט - (ג'סטיס ליק): חוצן הפועל נגד קארה תחת פיקודה של אסטרה.
בן קרול/ריאקטרון - (כריס בראונינג): פיזיקאי גרעיני לשעבר ואויב של סופרמן המנסה לנקום בו על ידי ניסיון להרוג את סופרגירל כנקמה על מות אשתו.
קרטר גרנט - (לוי מילר): בנה הביישן של קאט גרנט המתוודה על התאהבותו בסופרגירל לקארה בזהותה האזרחית.
מורו, הטורנדו האדום - (עדו גולדברג): אנדרואיד שנוצר על ידי דוקטור טי.או.
מורו בתור נשק ונעשה לאיום על נשיונל סיטי כאשר הוא מפתח בינה מלאכותית.
קתרין גרנט - (ג'ואן ג'ולייט באק): אמה של קאט גרנט.
ג'ם - (צ'ארלס הלפורד): אסיר חוצני המשתמש באבן המשובצת במצחו כדי לתמרן את רגשותיהם של אנשים.
ביזארו - (הופ לורן): שיבוט של סופרגירל שנוצר בידי מקסוול לורד ומשמשת כהיפוך לדמותה של סופרגירל.
וינסלו שוט האב - (הנרי צ'רני): נבל העל "איש הצעצועים" ואביו של וין.
קמרון צ'ייס - (אמה קאולפילד): סוכנת FBI.זור-אל - (רוברט גאנט): אביה הביולוגי של קארה.מירנדה קריין - (טוני סייפרס): סנאטורית המנצלת את עמדותיה האנטי-חייזריות כדי לצבור קולות.
ביקורה בנשיונל סיטי נקטע עקב מתקפת חייזרים, ולכן נאלצת לבקש עזרה מסופרגירל.
סופרבול XXXVIII, הסופרבול ה-38 במספר, היה משחק פוטבול שהתקיים ב-1 בפברואר 2004 באצטדיון רילאיינט, במטרה לקבוע את אלופת ליגת ה-NFL לעונת 2003. במשחק ניצחה אלופת חטיבת ה-AFC, ניו אינגלנד פטריוטס את אלופת חטיבת ה-NFC, קרוליינה פנתרס, בתוצאה 32–29, וזכתה בסופרבול השני בתולדותיה.
טום בריידי, הקוורטרבק של הפטריוטס, נבחר לשחקן המצטיין של המשחק לאחר ששבר במשחק את שיא המסירות המושלמות בסופרבול, מסר 3 פעמים לטאצ'דאון, והוליך את הקבוצה בדרייב הניצחון, שהושג בשניות האחרונות של המשחק.
בעלי קבוצות ה-NFL בחרו להעניק את אירוח סופרבול XXXVIII ליוסטון במהלך פגישותיהם ב-1 בנובמבר 2000. בחירתם העניקה ליוסטון את אירוח הסופרבול בפעם השנייה בתולדותיה והראשונה מזה 30 שנים.
סופרבול זה הצטרף לשורה של אירועי ספורט מרכזיים שנערכו בטקסס באותה שנה, לצד משחק האולסטאר של ה-MLB והפיינל פור של טורניר אליפות המכללות בכדורסל.
ניו אינגלנד - טאצ'דאון: דיון בראנץ', מסירה מטום בריידי 5 יארדים (אדם וינטרי הבקיע את הנקודה הנוספת) - 0–7 לניו אינגלנד
קרוליינה - טאצ'דאון: סטיב סמית', מסירה מג'ייק דלהום 39 יארדים (ג'ון קאסיי הבקיע את הנקודה הנוספת) - שוויון 7-7
ניו אינגלנד - טאצ'דאון: דייוויד גיבנס, מסירה מטום בריידי 5 יארדים (אדם וינטרי הבקיע את הנקודה הנוספת) - 7–14 לניו אינגלנד
קרוליינה - שער שדה: ג'ון קאסיי, בעיטה ממרחק 50 יארדים - 10–14 לניו אינגלנד
ניו אינגלנד - טאצ'דאון: אנטואן סמית', ריצה 2 יארדים (אדם וינטרי הבקיע את הנקודה הנוספת) - 10–21 לניו אינגלנד
קרוליינה - טאצ'דאון: דשון פוסטר, ריצה 33 יארדים (ניסיון חדירה ל-2 נקודות נכשל) - 16–21 לניו אינגלנד
קרוליינה - טאצ'דאון: מושין מוחמד, מסירה מג'ייק דלהום 85 יארדים (ניסיון חדירה ל-2 נקודות נכשל) - 21–22 לקרוליינה
ניו אינגלנד - טאצ'דאון: מייק ורייבל, מסירה מטום בריידי 1 יארד (קווין פולק רץ ל-2 נקודות נוספות) - 22–29 לניו אינגלנד
קרוליינה - טאצ'דאון: ריקי פרוהל, מסירה מג'ייק דלהום 12 יארדים (ג'ון קאסיי הבקיע את הנקודה הנוספת) - שוויון 29-29
ניו אינגלנד - שער שדה: אדם וינטרי, בעיטה ממרחק 41 יארדים - 29–32 לניו אינגלנד
בהופעת המחצית של המשחק, הופיעה ג'נט ג'קסון יחד עם ג'סטין טימברלייק.
רשתות הטלוויזיה אשר שידרו את המשחק בשידור חי הכחישו כל קשר למקרה - שעורר שערורייה גדולה בארצות הברית - וכינו את התקרית "תקרית מלתחה".
סופרבול XLIX היה משחק פוטבול שהתקיים ב-1 בפברואר 2015, בין ניו אינגלנד פטריוטס, אלופת חטיבת ה-AFC בליגת ה-NFL לבין סיאטל סיהוקס אלופת חטיבת ה-NFC.
המשחק הסתיים בניצחון 24–28 לניו אינגלנד פטריוטס שזכתה בסופרבול הרביעי בתולדותיה.
המשחק התקיים באצטדיון אוניברסיטת פיניקס בגלנדייל שבאריזונה, בשידור המשחק ברשת NBC צפו בממוצע כ-114.4 מיליון אמריקאים - שיא צפייה של כל הזמנים.
ב-11 באוקטובר 2011 הודיעה הנהלת ליגת ה-NFL כי היא בחרה באצטדיון אוניברסיטת פיניקס בעיר גלנדייל שבאריזונה, כמקום אירוח לסופרבול XLIX.
אצטדיון זה אירח ב-2008 את סופרבול XLII ומשמש מגרשה הביתי של קבוצת אריזונה קרדינלס.
סופרבול XLIX חתם את עונת 2014 בליגת ה-NFL.
לסופרבול העפילו אלופת חטיבת ה-AFC ניו אינגלנד פטריוטס ואלופת חטיבת ה-NFC, סיאטל סיהוקס אלופת השנה שעברה.
ניו אינגלנד פטריוטס פתחה את העונה במאזן 2-2, כשבמחזור הרביעי הובסה על ידי קנזס סיטי צ'יפס.
קרנו של הקוורטרבק הפותח שלה וכוכב הקבוצה טום בריידי, ירדה הן בעיני הציבור והן בקרב פרשני ספורט.
אולם משלב זה הצליחו הפטריוטס בהובלתו של בריידי לרשום שורת ניצחונות מרשימים, לסיים את העונה במאזן של 4–12 ולהבטיח עוד לפני המחזור האחרון את המאזן הטוב בליגה ויתרון ביתיות לאורך הפלייאוף.
בגמר ה-AFC הביסו את אינדיאנפוליס קולטס 7-45 והעפילו בפעם השמינית בתולדותיהם לסופרבול.
סיאטל סיהוקס פתחה אף היא את העונה באופן לא מרשים ולאחר המחזור השישי היה מאזנה 3-3. מאז ועד תום העונה ניצחה הקבוצה בתשעה מבין עשרה משחקייה, סיימה במאזן 2–14 וזכתה ביתרון הביתיות לאורך הפלייאוף.
בפלייאוף גברה סיאטל 31–17 על קרוליינה פנתרס ובגמר ה-NFC גברה על גרין ביי פאקרס 28–22 לאחר הארכה.
הרבע הראשון הסתיים ללא ניקוד, במהלך הרבע נחטפה מסירה של בריידי לתוך האנד זון של סיאטל על ידי הקורנרבק ג'רמי ליין, שבמהלך החזרת הכדור תוקל ושבר את ידו.
9:47 דקות לסיום הרבע השני מסר בריידי לטאצ'דאון של ברנדון לאפל.
סיאטל הגיבה בטאצ'דאון משלה 2:16 דקות לסיום הרבע בריצה של מרשון לינץ'.
31 שניות לסיום המחצית מסר בריידי לטאצ'דאון נוסף, הפעם לרוב גרונקובסקי, אולם גם הפעם הצליחה סיאטל להשוות, כשראסל וילסון מסר לטאצ'דאון של כריס מתיוס, שתי שניות לסיום המחצית.
סיאטל יצאה להתקפה האחרונה שלה במשחק, ראסל וילסון מסר ל-33 יארד לג'רמיין קירס, שהצליח להשתלט על הכדור תוך כדי נפילה בקו ה-5 יארד של הפטריוטס.
במהלך הבא הצליחה ההגנה של הפטריוטס לעצור את מרשון לינץ', הרץ של סיאטל, על קו האחד יארד.
בשלב זה החליטה סיאטל ללכת על מהלך של מסירה, אך המסירה של ראסל וילסון 26 שניות לסיום המשחק, נחטפה על ידי מלקולם באטלר על קו השער והכריעה למעשה את המשחק לטובת הפטריוטס.
הבחירה במהלך של מסירה ולא ריצה, על אף המרחק הקצר מקו השער והעובדה שלסיאטל היה את לינץ', אחד הרצים הטובים בליגה, ספג ביקורת רבה מצד פרשנים ושחקנים בליגה שכינו את הבחירה בו כהחלטה הגרועה בתולדות הסופרבול והפוטבול בכלל.
טום בריידי נבחר ל-MVP של המשחק בפעם השלישית בקריירה שלו, לאחר שמסר ל-328 יארד ו-4 טאצ'דאונים.
בריידי השתווה לקוורטרבקים, טרי בראדשו מהפיטסבורג סטילרס בשנות ה-70 וג'ו מונטנה מסן פרנסיסקו 49' בשנות ה-80 שזכו אף הם בארבעה סופרבולים.
את המכונית שקיבל על זכייתו ב-MVP העניק לחברו לקבוצה מלקולם באטלר.
בסקר של ה-NFL שנערך באפריל 2015, נבחר המשחק לסופרבול הטוב ביותר אי פעם.
ניו אינגלנד פטריוטססיאטל סיהוקסניסיונות ראשונים 2520יארדים בריצה 57162ניסיונות ריצה2129יארדים לריצה2.75.6ניסיונות והשלמות מסירה 37/5012/21סאקים (איבוד יארדים בגינם) 1 (8) 3 (13)אינטרספשנים 21יארדים במסירה 320234סך הכל יארדים 377396השמטות ואיבודים מהשמטות 0-00-0עבירות (יארדים כעונש) 5 (36) 7 (70)זמן אחזקת כדור 33:4626:14 איבודי כדור 21
סיאטל סיהוקס - מסירהניסיונותהשלמותיארדיםטאצ'דאוניםאינטרספשניםראסל וילסון21 1224721 סיאטל סיהוקס - ריצהנשיאותיארדיםממוצעטאצ'דאוניםמרחק שיאמרשון לינץ'241024.3 115ראסל וילסון33913.0 017רוברט טורבין221 10.5 019סיאטל סיהוקס - תפיסהתפיסותיארדיםממוצעטאצ'דאוניםמרחק שיאכריס מתיוס410927.3 145ריקדו לוקט359 19.7025ג'רמין קירס345 15.0 033מרשון לינץ'13131 031דאג בולדווין13 3 13
המשחק שודר בארצות הברית ברשת NBC, צוות השידור כלל את השדרן הראשי אל מייקלס, הפרשן כריס קולינסוורת' ושדרנית הקווים מישל טאפויה.
המשדר שבר את שיא הצפייה בארצות הברית כשצפו בו בממוצע 114.4 מיליון צופים ו-120.8 מיליון ברגעי השיא.
זמן פרסום נמכר בסכום שיא של 4.5 מיליון דולר ל"ספוט" (30 שניות).
המשדר היה מועמד לארבעה פרסי אמי לספורט וזכה בפרס לשידור החי הטוב ביותר ולעריכה הטובה ביותר.
טרום המשחק שרה אידינה מנזל את המנון ארצות הברית וג'ון לג'נד שר את "America the Beautiful".
למופע המחצית נבחרה הזמרת קייטי פרי.
פרי נכנסה לאצטדיון כשהיא רכובה על אריה מכני ענקי ומבצעת את השיר "Roar", היא שיתפה פעולה עם לני קרביץ בביצוע השיר "I Kissed a Girl" ובהמשך הצטרפה להופעה גם מיסי אליוט.
תשומת לב הופנתה לאחד הרקדנים המלווים בתחפושת של כריש, שלא היה מסוכרן עם תנועות חבריו במהלך השיר "Teenage Dream", הופעתו הפכה למם אינטרנט.
הופעת המחצית זכתה לצפייה של 118.5 מיליון אמריקאים, המספר הגבוה ביותר שנרשם להופעה בסופרבול.
המופע זיכה את מעצבי התלבושות ואת מעצבי התאורה שלו בפרסי אמי.
סופרבול XXXVI היה משחק פוטבול שהתקיים ב-3 בפברואר 2002, בין ניו אינגלנד פטריוטס, אלופת חטיבת ה-AFC בליגת ה-NFL לבין סנט לואיס ראמס אלופת חטיבת ה-NFC.
המשחק הוכרע בבעיטת שדה מוצלחת של אדם וינאטיירי שהעניקה ניצחון 17–20 לניו אינגלנד פטריוטס וזכייה ראשונה בתולדותיה בסופרבול.
המשחק התקיים באצטדיון לואיזיאנה סופרדום בניו אורלינס שבלואיזיאנה ונערך בצל התאוששות ארצות הברית מפיגועי 11 בספטמבר.
המשחק התקיים באצטדיון לואיזיאנה סופרדום בניו אורלינס שבלואיזיאנה שנבחר על ידי הנהלת ה-NFL בישיבתה ב-28 באוקטובר 1998. הייתה זו הפעם השישית שהאצטדיון אירח את משחק הסופרבול והפעם התשיעית שהוא נערך בעיר ניו אורלינס.
המשחק היה מתוכנן להיערך ב-27 בינואר 2002 אולם נדחה בשבוע ל-3 בפברואר והיה זה משחק הסופרבול הראשון שהתקיים בחודש פברואר.
דחיית המשחק התרחשה בעקבות דחיית המחזור השני של הליגה שתוכנן ל-16–19 בספטמבר 2001, וזאת בשל פיגועי 11 בספטמבר.
האירוע עצמו הוכרז על ידי המחלקה לביטחון המולדת כאירוע לאומי המחייב אבטחה מיוחדת.
סנט לואיס ראמס הגיעו למשחק כשהם פייבורטים ב-14 נקודות על ניו אינגלנד פטריוטס.
הראמס זכו באליפות שנתיים קודם לכן, היו קבוצת ההתקפה הטובה בליגה וכונו "The Greatest Show on Turf".
הם סיימו את עונת 2001 במאזן הטוב בליגה של 2–14, והובילו את הליגה ביארדים בהתקפה ובנקודות.
קורט וורנר הקוורטרבק של הראמס נבחר ל-MVP של ה-NFL בפעם השנייה לאחר שסיים את העונה עם 4,830 יארד במסירה, 36 טאצ'דאונים, 22 חטיפות ומדד יעילות של 101.4. לקבוצה היו שני תופסים שסיימו את העונה עם מעל 1,000 יארד, טורי הולט ואייזק ברוס.
מרשל פולק, הרץ האחורי של הראמס, זכה בתואר שחקן ההתקפה של העונה, לאחר שרשם 1,382 יארד בריצה, 765 יארד בתפיסה ו-21 טאצ'דאונים.
בפלייאוף גברו הראמס על גרין ביי פאקרס 17-45 ובגמר ה-NFC ניצחו את פילדלפיה איגלס 13-17.
ניו אינגלנד פטריוטס הגיעו לסופרבול לאחר עונה מלאת תהפוכות.
הייתה זו העונה השנייה תחת הדרכתו של ביל בליצ'יק והיא נפתחה בשני הפסדים רצופים.
במחזור השני נפצע כוכב הקבוצה, הקוורטרבק הפותח דרו בלדסו והוחלף בידי טום בריידי, שחקן השנה השנייה שעד אותו משחק לא זכה לדקות משחק משמעותיות.
הפטריוטס בהנהגתו של בריידי הצליחו לסיים את העונה במאזן של 5–11 ולזכות בראשות הבית.
בפלייאוף כיכב בריידי בניצחון על קבוצת האוקלנד ריידרס 13-16 לאחר הארכה.
במהלך משחק האליפות האזורית נגד פיטסבורג סטילרס, נפצע בריידי בברכו במהלך הרבע השני והוחלף על ידי בלדסו.
אף על פי כן הצליחו הפטריוטס להעפיל לסופרבול לאחר ניצחון חוץ 17–24.
ברבע הראשון עלו הראמס ליתרון 0–3 לאחר שער שדה.
8:49 דקות לסיום הרבע השני, חטף טיי לו, הקורנרבק של הפטריוטס מסירה של קורט וורנר והחזיר אותה 47 יארד לטאצ'דאון.
הפטריוטס ניצלו איבוד כדור של תופס הראמס ריקי פרואל, ובדרייב האחרון של הרבע, מסר בריידי לטאצ'דאון של דייוויד פאטן, 31 שניות לסיום המחצית, והיתרון של הפטריוטס גדל ל-3–14.
ברבע השלישי הבקיעו הפטריוטס שער שדה אחד ללא מענה מצד הראמס והגדילו את היתרון ל-3–17. 6:47 דקות לסוף המשחק השיג וורנר טאצ'דאון בריצה ל-2 יארד שצמצם את ההפרש ל-10–17. 1:51 דקות לסיום המשחק החלו הראמס בדרייב בניסיון להשוות את התוצאה, מקו ה-45 יארד שלהם.
וורנר מסר שלוש מסירות מוצלחות ל-55 יארד, כולל מסירה של 26 יארד לפרואל 1:30 דקות לסיום ובעיטת ההשלמה קבעה שוויון 17-17.
ללא שהיו לזכותה פסקי זמן, החלה ניו אינגלנד פטריוטס בדרייב האחרון של המשחק, מקו ה-17 יארד שלה.
בריידי השלים שלוש מסירות לרץ ג'יי.
רדמונד, מסר לטרוי בראון ל-23 יארד ולאחר מכן מסירה ל-6 יארד לטייט אנד ג'רמיין ויגינס.
כשעל השעון נותרו 7 שניות עצר בריידי את המשחק ב"ספייק" (הטחת הכדור בקרקע שנועדה לעצור את שעון המשחק).
הבועט של הפטריוטס אדם וינאטיירי הבקיע את שער השדה מ-48 יארד תוך כדי ששעון המשחק נגמר וקבע ניצחון 17–20. הייתה זו הפעם הראשונה שהסופרבול הוכרע בבעיטת שער שדה.
ל-MVP של המשחק נבחר בריידי, שמסר ל-145 יארד וטאצ'דאון אחד, ללא איבודי כדור.
ניו אינגלנד פטריוטססנט לואיס ראמסניסיונות ראשונים 1526יארדים בריצה 13390ניסיונות ריצה2522יארדים לריצה5.34.1ניסיונות והשלמות מסירה 16/2728/44סאקים (איבוד יארדים בגינם) 2 (11) 3 (28)אינטרספשנים 02יארדים במסירה 134337סך הכל יארדים 267427השמטות ואיבודים מהשמטות 0-01-2עבירות (יארדים כעונש) 5 (31) 6 (39)זמן אחזקת כדור 26:3033:30 איבודי כדור 21
ניו אינגלנד פטריוטס - מסירהניסיונותהשלמותיארדיםטאצ'דאוניםאינטרספשניםטום בריידי 27 16 14510ניו אינגלנד פטריוטס - ריצהנשיאותיארדיםממוצעטאצ'דאוניםמרחק שיאאנטואן סמית'18925.1 017דייוויד פאטן 122 22 022קווין פולק215 7.5 08מארק אדוארדס252.503טום בריידי13 3 0 3ג'יי.
רדמונד14- 4- 0 4- ניו אינגלנד פטריוטס - תפיסהתפיסותיארדיםממוצעטאצ'דאוניםמרחק שיאטרוי בראון689 14.8 023ג'יי.
המשחק שודר בארצות הברית ברשת פוקס, צוות השידור כלל את השדרן הראשי פאט סאמרהול את הפרשן ג'ון מאדן, ושדרני הקווים פאם אוליבייר ורון פיטס.
במשדר צפו בממוצע 86.8 מיליון צופים בארצות הברית.
זמן פרסום נמכר בסכום של 2.2 מיליון דולר ל"ספוט" (30 שניות).
הופעות הבידור במשחק נערכו על רקע התאוששות אמריקה מפיגועי 11 בספטמבר והנצחת הקורבנות.
טרום המשחק בוצע השיר "Let Freedom Ring" של בארי מנילו על ידי מנילו, יולנדה אדמס, ג'יימס אינגרם, וינונה ג'אד ופטי לבל.
בקטע וידאו ששודר על המסך באצטדיון ולצופים בבית הקריאו שחקני עבר והווה ב-NFL קטעים מהכרזת העצמאות של ארצות הברית.
הנשיאים לשעבר ג'רלד פורד, ג'ימי קרטר, ג'ורג' הרברט ווקר בוש וביל קלינטון וכן ננסי רייגן רעייתו של הנשיא לשעבר רונלד רייגן, הקריאו קטעים מנאומיו של אברהם לינקולן.
הזמרים מארק אנתוני ומרי ג'יי בלייג' ביצעו את השיר "America the Beautiful" בליווי תזמורת הטיילת של בוסטון.
פול מקרטני שר את "Freedom", שיר ההנצחה שחיבר בעקבות הפיגועים.
את המנון ארצות הברית ביצעה מריה קארי בליווי תזמורת הטיילת של בוסטון.
כניסת הקבוצות לאצטדיון הייתה ייחודית, לאחר ששחקני ההתקפה של הראמס נכנסו למגרש זה אחר זה כשברקע מוקראים שמותיהם, כנהוג עד אז בסופרבולים, נכנסו כל שחקני ניו אינגלנד פטריוטס כקבוצה אחת למגרש, מנהג שאומץ מאז במשחקי הסופרבול הבאים.
מופע המחצית היה של להקת הרוק האירית U2. הלהקה ביצעה את השירים "Beautiful Day", "MLK" ואת השיר "Where the Streets Have No Name" כששמות קורבנות פיגועי 11 בספטמבר מוקרנים על מסך מאחורי הבמה.
בסוף המופע פתח סולן הלהקה, בונו, את הז'קט שלבש, וחשף את דגל ארצות הברית המודפס על בטנתו.
סופרבול XXXIX היה משחק פוטבול שהתקיים ב-6 בפברואר 2005, בין ניו אינגלנד פטריוטס, אלופת חטיבת ה-AFC בליגת ה-NFL לבין פילדלפיה איגלס אלופת חטיבת ה-NFC.
ניו אינגלנד פטריוטס ניצחה במשחק 21–24 וזכתה בפעם השלישית בתולדותיה בסופרבול, זכייה שנייה ברציפות ושלישית בתוך ארבע שנים.
המשחק התקיים באצטדיון אלטל בג'קסונוויל שבפלורידה והיה הסופרבול הראשון שנערך בעיר זו.
בנובמבר 2000 בחרה הנהלת ה-NFL את העיר ג'קסונוויל כמארחת סופרבול XXXIX, לראשונה בתולדותיה.
ניו אינגלנד פטריוטס סיימה את העונה הסדירה במאזן 2–14, המאזן השני בטיבו בליגה לאחר פיטסבורג סטילרס.
הפטריוטס שברו את שיא של ניצחונות רצופים שנמשך עוד מהעונה הקודמת, 18 סך הכל בעונה הסדירה בלבד ו-21 כולל משחקי הפלייאוף.
טרום העונה צירפו הפטריוטס את הרץ הוותיק קורי דילון מסינסינטי בנגלס בתמורה לבחירת דראפט בסיבוב השני.
דילון סיפק לקבוצה נשק התקפי בדמות רץ דומיננטי והשיג 1,635 יארד ו-12 טאצ'דאונים בריצה.
בהגנה סבלו הפטריוטס משורת פציעות בקו האחורי ונאלצו להשתמש בשחקן ההתקפה, התופס טרוי בראון, בתור קורנרבק.
בפלייאוף הביסו הפטריוטס את אינדיאנפוליס קולטס 3-20, הקולטס היו קבוצת ההתקפה הטובה בליגה במהלך העונה הסדירה, בהובלתו של פייטון מאנינג, ואף על פי כן הצליחה ניו אינגלנד לעצור אותם על שער שדה בודד ללא אף טאצ'דאון.
בגמר ה-AFC גברו הפטריוטס בחוץ על פיטסבורג סטילרס 27-41, במשחק נגד הסטילרס, שהיו קבוצת ההגנה הטובה בליגה בעונה הסדירה, התעלו הקוורטרבק של הפטריוטס טום בריידי עם 236 יארד, 2 טאצ'דאונים ומדד יעילות של 130.5 והתופס דיון בראנץ' שרשם 116 יארד וטצ'דאון בתפיסה ועוד 37 יארד וטאצ'דאון בריצה.
טרוי בראון שיחק במהלך המשחק בהגנה, בהתקפה ובהחזרת בעיטות.
פילדלפיה איגלס סיימה את העונה הסדירה במאזן 3–13, המאזן הטוב ביותר בחטיבת ה-NFC.
בפלייאוף גברו האיגלס על מינסוטה ויקינגס 14-27 ועל אטלנטה פלקונס 10-27 בגמר ה-NFC.
דונובן מקנאב, הקוורטרבק של האיגלס רשם עונת שיא עם 3,875 יארדים ו-31 טאצ'דאונים במסירה ועוד 220 יארדים ו-3 טאצ'דאונים בריצה.
טרום העונה צירפו האיגלס לשורותיהם את התופס המצטיין טרל אוונס, אוונס סיים את העונה עם 1,200 יארד ו-14 טאצ'דאונים בתפיסה, הוא נפצע במחזור ה-14 במשחק מול דאלאס קאובויס ושבר את רגלו.
אוונס עבר ניתוח בו הוכנסו שני ברגים ולוחית מתכת לשוקית שלו ועל כן נאלץ החמיץ את יתר משחקי העונה הסדירה והפלייאוף, למרות עצת רופאיו, החליט אוונס לחזור ולשחק בסופרבול, שישה שבועות בלבד לאחר הניתוח שעבר.
הרבע הראשון הסתיים ללא ניקוד לשתי הקבוצות, על אף שני איבודי כדור של האיגלס.
9:55 דקות לסיום הרבע השני השיגו האיגלס את הטאצ'דאון הראשון במשחק, כשדונובן מקנאב מסר ל-9 יארד לאל.
1:10 דקות לסיום המחצית הצליחו הפטריוטס להשוות את התוצאה במסירה של טום בריידי לטאצ'דאון של דייוויד גיבנס.
בפתיחת המחצית השנייה תפס דיון בראנץ' מפטריוטס ארבע מסירות רצופות של בריידי ל-71 יארד במצטבר, והפטריוטס עלו ליתרון ממסירה של בריידי לטאצ'דאון של מייק ורייבל, שחקן הגנה שלעיתים שימש מטרה גם בהתקפה של הפטריוטס.
3.39 דקות לסיום הרבע השלישי התאזנה התוצאה ל-14-14 לאחר מסירה לטאצ'דאון של מקנאב לבריאן ווסטברוק.
בפתיחת הרבע האחרון העלה קורי דילון את הפטריוטס ליתרון 14–21, והבועט אדם וינאטיירי הגדיל את היתרון ל-14–24 לאחר שער שדה מ-22 יארד.
מסירה של מקנאב נחטפה בפעם השנייה במשחק והפטריוטס נותרו ביתרון 10 5:40 דקות לסיום המשחק.
האיגלס הצליחו לצמצם ל-21–24 ממסירה של מקנאב לגרג לואיס, אך היה זה לאחר דרייב ארוך ולמשחק נותר רק 1:48 דקות.
האיגלס הצליחו לבלום את התקפת הפטריוטס וקיבלו חזרה את הכדור 46 שניות לסיום המשחק, אך 9 שניות לסיום נחטפה מסירה של מקנאב על ידי רודני האריסון.
בשורות הפטריוטס הצטיין התופס דיון בראנץ' שזכה בתואר ה-MVP של המשחק, בראנץ' סיים את המשחק עם 11 תפיסות ל-133 יארד.
טום בריידי סיים עם 236 יארד, 2 טאצ'דאונים ומדד יעילות של 110.2. בהגנה השיג רודני האריסון שתי חטיפות, טדי ברוסקי חטיפה נוספת ויוג'ין וילסון רשם השתלטות על איבוד כדור.
בשורות האיגלס השיג מקנאב 357 יארד ו-3 טאצ'דאונים, אך מסירותיו נחטפו 3 פעמים.
טרל אוונס שחזר לשחק לאחר הפציעה בלט עם 9 תפיסות ל-122 יארד.
הרץ האחורי בריאן ווסטברוק השיג 104 יארד בריצה ובתפיסה, טאצ'דאון אחד ואיבוד כדור אחד.
ניו אינגלנד פטריוטספילדלפיה איגלסניסיונות ראשונים 2124יארדים בריצה 11245ניסיונות ריצה2817יארדים לריצה4.02.6ניסיונות והשלמות מסירה 23/3330/51סאקים (איבוד יארדים בגינם) 2 (17) 4 (33)אינטרספשנים 03יארדים במסירה 219324סך הכל יארדים 331369השמטות ואיבודים מהשמטות 1-11-2עבירות (יארדים כעונש) 7 (47) 3 (35)זמן אחזקת כדור 31:3728:23 איבודי כדור 14
ניו אינגלנד פטריוטס - מסירהניסיונותהשלמותיארדיםטאצ'דאוניםאינטרספשניםטום בריידי 33 23 23620ניו אינגלנד פטריוטס - ריצהנשיאותיארדיםממוצעטאצ'דאוניםמרחק שיאקורי דילון18754.2 125קווין פולק838 4.8 012פטריק פאס10000טום בריידי11- 1- 0 1- ניו אינגלנד פטריוטס - תפיסהתפיסותיארדיםממוצעטאצ'דאוניםמרחק שיאדיון בראנץ11133 12.1 027קורי דילן33110.3 016דייוויד גיבנס 319 6.3 113קווין פולק 227 13.5014טרוי בראון 217 8.5012דניאל גראהם17 707מייק ורייבל12 212
פילדלפיה איגלס - מסירהניסיונותהשלמותיארדיםטאצ'דאוניםאינטרספשניםדונובן מקנאב51 3035733 פילדלפיה איגלס - ריצהנשיאותיארדיםממוצעטאצ'דאוניםמרחק שיאבריאן ווסטברוק15442.9 022דורסי לבנס11101רוברט טורבין10 0 00פילדלפיה איגלס - תפיסהתפיסותיארדיםממוצעטאצ'דאוניםמרחק שיאטרל אוונס912213.6 036בריאן ווסטברוק760 8.6115טוד פינקסטון482 2.1 040גרג לואיס45313.3 130אל.
המשחק שודר בארצות הברית ברשת פוקס, צוות השידור כלל את השדרן הראשי ג'ו באק את הפרשנים טרוי אייקמן וכריס קולינסוורת', ושדרני הקווים פאם אוליבייר וכריס מאייר.
במשדר צפו בממוצע 86 מיליון צופים בארצות הברית.
זמן פרסום נמכר בסכום של 2.4 מיליון דולר ל"ספוט" (30 שניות).
לפני המשחק התקיימה הופעה של בלאק אייד פיז, Earth, Wind & Fire, צ'ארלי דניאלס וגראשן וילסון.
אלישה קיז שרה את "America the Beautiful" והקדישה את השיר לריי צ'ארלס שנפטר חצי שנה קודם לכן.
את המנון ארצות הברית שרו מקהלות האקדמיה הצבאית, האקדמיה הימית, אקדמיית חיל האוויר, אקדמיית משמר החופים ומקהלת משמר הכבוד הנשיאותי.
מופע המחצית היה של פול מקרטני שביצע את השירים "Drive My Car", "Get Back", "Live and Let Die", ו-"Hey Jude".
סופרבול XLVI היה משחק פוטבול שהתקיים ב-5 בפברואר 2012, בין ניו אינגלנד פטריוטס, אלופת חטיבת ה-AFC בליגת ה-NFL לבין ניו יורק ג'איינטס אלופת חטיבת ה-NFC.
ניו יורק ג'איינטס ניצחה במשחק 21–17 וזכתה בפעם הרביעית בתולדותיה בסופרבול.
המשחק התקיים באצטדיון לוקאס אויל באינדיאנפוליס שבאינדיאנה והיה הסופרבול הראשון שנערך במדינה.
ל-MVP של המשחק נבחר איליי מאנינג הקוורטרבק של הג'איינטס, שזכה בתואר גם בסופרבול XLII בו נפגשו שתי הקבוצות.
במאי 2008 הודיעה הנהלת ליגת ה-NFL כי היא בחרה באצטדיון לוקאס אויל בעיר אינדיאנפוליס שבאינדיאנה, כמקום אירוח לסופרבול XLVI.
אצטדיון זה משמש מגרשה הביתי של קבוצת אינדיאנפוליס קולטס והייתה זו הפעם הראשונה שמשחק הסופרבול התקיים באינדיאנה, ואחת הפעמים הבודדות בו שוחק במדינה צפונית.
סופרבול XLIX חתם את עונת 2011 בליגת ה-NFL.
במהלך העונה הסדירה הפסידה ניו אינגלנד לניו יורק.
ניו אינגלנד פטריוטס סיימה את העונה הסדירה כמדורגת מספר 1 באזור ה-AFC עם מאזן של 13–3. בפלייאוף גברו הפטריוטס על דנוור ברונקוס 45–10, ובגמר ה-AFC על בולטימור רייבנס 20-23.
ניו יורק ג'איינטס סיימו את העונה הסדירה במאזן 9–7 ועלו לפלייאוף מהמקום הראשון בבית NFC מזרח.
בסיבוב הראשון גברו הג'איינטס בבית על אטלנטה פלקונס 24–2, בסיבוב השני גברו בחוץ על המדורגת ראשונה ב-NFC ואלופת השנה הקודמת גרין ביי פאקרס 37–20, ובגמר ה-NFC גברו בחוץ על גרין ביי פאקרס 20–17 לאחר הארכה.
לקראת המשחק היו הפטריוטס פייבוריטים לניצחון בהפרש של 2.5 נקודות.
המפגש בין הקבוצות היה השני בתוך ארבע שנים, לאחר שבסופרבול XLII הפתיעה ניו יורק ג'איינטס את הפטריוטס בניצחון 17–14 וקטעה בכך עונה רצופה ללא הפסד של יריבתה.
הניקוד הראשון במשחק נרשם בתחילת הרבע הראשון לטובת ניו יורק ג'איינטס, לאחר שנפסק לזכותה סייפטי כאשר הקוורטרבק של הפטריוטס טום בריידי, היה תחת לחץ בתוך האנד זון של קבוצתו וזרק את הכדור לאזור בו לא נמצאו תופסים מקבוצתו.
בדרייב הבא הבקיעה ניו יורק טאצ'דאון לאחר מסירה של איליי מאנינג לוויקטור קרוז 3:24 דקות לסיום הרבע הראשון.
בפתיחת הרבע השני צמצמה ניו אינגלנד את התוצאה ל-3–9 לאחר שהבקיעה שער שדה.
הדרייב האחרון של המחצית היה הארוך ביותר בתולדות משחקי הסופרבול ובמהלכו הוביל בריידי את הפטריוטס ל-96 יארד ב-14 מהלכים, הדרייב הסתיים שמונה שניות לסיום הרבע השני במסירה לטאצ'דאון של בריידי לדני וודהד והפטריוטס עלו ליתרון ראשון במשחק של 10–9.
בפתיחת הרבע השלישי הגדילו הפטריוטס את היתרון ל-17–9 לאחר מסירה לטאצ'דאון של בריידי לארון הרננדז.
הג'איינטס הגיבו בשני שערי שדה שצמצמו את ההפרש ל-17–15 בסוף הרבע.
3:46 דקות לסוף המשחק החלה ניו יורק ג'איינטס בדרייב המכריע.
במהלך הראשון מסר מאנינג למריו מאנינגהם ל-38 יארד.
הפטריוטס ערערו על השלמת התפיסה אך לאחר עיון בשידור החוזר קבעו השופטים כי המסירה הושלמה, והפטריוטס נקנסו בהורדת פסק זמן.
מהלכי מסירה וריצה מוצלחים נוספים הובילו לכך שהג'איינטס היו על קו ששת היארדים של הפטריוטס 1:03 דקות לסיום.
ל-MVP של המשחק נבחר איליי מאנינג שמסר ל-296 יארד וטאצ'דאון אחד, ללא איבודי כדור.
ניו אינגלנד פטריוטסניו יורק ג'איינטסניסיונות ראשונים 2126יארדים בריצה 83114ניסיונות ריצה1928יארדים לריצה4.44.1ניסיונות והשלמות מסירה 29/4819/34סאקים (איבוד יארדים בגינם) 2 (10) 3 (14)אינטרספשנים 10יארדים במסירה 266282סך הכל יארדים 349396השמטות ואיבודים מהשמטות 0-00-2עבירות (יארדים כעונש) 5 (28) 4 (24)זמן אחזקת כדור 22:5537:05 איבודי כדור 10
המשחק שודר בארצות הברית ברשת NBC, צוות השידור כלל את השדרן הראשי אל מייקלס לצד הפרשן כריס קולינסוורת' ושדרנית הקווים מישל טפויה.
המשדר שבר את שיא הצפייה בארצות הברית כשצפו בו בממוצע 111.3 מיליון צופים.
זמן פרסום נמכר בסכום שיא של כ-3.5 מיליון דולר ל"ספוט" (30 שניות).
המשדר זכה בפרס אמי לשידור החי הטוב ביותר בספורט.
את המנון ארצות הברית שרה קלי קלרקסון.
בלייק שלטון ומירנדה למברט שרו את "America the Beautiful".
מופע המחצית היה של מדונה, היא ביצעה במופע את השירים "Vogue", "Music", הסינגל החדש שלה "Give Me All Your Luvin'" בשיתוף עם ניקי מינאז' ו-M.I.A., ואת השירים "Express Yourself" ו-"Like a Prayer" עם סי-לו גרין.
המופע היה הנצפה ביותר בתולדות ההופעות בסופרבול עם 114 מיליון צופים בארצות הברית.
שיא זה נשבר בסופרבול XLIX.
במהלך המופע קלטו המצלמות את הראפרית M.I.A.
מבצעת תנועה של אצבע משולשת במהלך השיר "Give Me All Your Luvin'", חרף ניסיונות במאי השידור להסיט את המצלמה.
סופרג'יסטיות הוא סרט דרמה היסטורי בריטי משנת 2015. הסרט מבוסס על סיפור אמיתי, שבמרכזו פעילות בריטיות בולטות, במאבקן לקבלת זכות הבחירה לנשים (שבאותה עת הייתה זכותם הבלעדית של הגברים הבריטים) בממלכה המאוחדת.
הסרט בוים על ידי שרה גברון ונכתב על ידי התסריטאית אבי מורגן .
מככבים בו קארי מאליגן, הלנה בונהם-קרטר, ברנדן גליסון, אן-מארי דאף ומריל סטריפ.
הסרט צולם בארמון וסטמינסטר, ובאישור חברי הפרלמנט הבריטי.
זהו הסרט הראשון שזכה במעמד זה.
הסרט יצא לאקרנים בבריטניה ב-12 אוקטובר, 2015 על ידי חברת פאה והיה בהפצה מוגבלת בארצות הברית ב-23 באוקטובר 2015 על ידי חברת פוקוס.
בשנת 1912 מוד ואטס בת ה-24 עובדת ככובסת.
מוד מגלה כי עמיתתה לעבודה ויולט מילר פעילה בתנועת הסופרג'יזם ואף משתתפת במהומות המתרחשות בעיר.
מוד גם פוגשת באדית' אלין אישה בעלת ידע רחב ברפואה אך לא יכולה לעסוק בתחום בגלוי כי היא אישה.
אדית' פועלת תחת שמו של בעלה, הרוקח.
אדית' פעילה בתנועת הסופרג'יזם גם כן, ומגדירה את עצמה כלוחמת למען זכות ההצבעה.
אליס הואטון אשתו של חבר פרלמנט, מעודדת את הנשים העובדות במכבסות לתת עדות מול הפרלמנט, על מנת להבטיח את זכות ההצבעה.
ויולט נבחרה לתת עדות מהמכבסה של מוד, אך היא הוכתה על ידי בעלה המתעלל, והוחלט כי מוד תוכל לתת עדות טובה יותר.
מוד מאמינה כי עדותה עשתה רושם והולכת עם ויולט ואדית לשמוע את ההחלטה שהתקבלה בנוגע זכות הצבעה לנשים.
ההחלטה הייתה לא לאשר את זכות ההצבעה, והנשים מחו על כך.
השוטרים החלו לפנות את הנשים ולהכות אותן.
מוד נתפסת ומוכנסת למאסר למשך שבוע.
בעודה בכלא, היא פוגשת את אמילי דייוויסון, אשת אמונה של אמלין פנקהרסט.
כשהיא חוזרת הביתה, היא נאלצת להתמודד עם הביקורת של השכנים ועמיתה לעבודה.
היא מבטיחה לבעלה סוני להתרחק מהסופרג'יסטיות.
עם זאת, כשהיא מוזמנת לכנס סודי, לשמוע את דבריה של פנקהרסט, היא מחליטה ללכת.
היא מחליפה כמה מילים עם פנקהרסט, נעצרת ומשוחררת בדיוק מול הבית שלה.
בעלה רותח מזעם על כך שהשפילה אותו פעם נוספת ומגרש אותה מהבית.
מוד נאבקת כדי לראות את הבן שלה, אף על פי שבעלה מסרב לאפשר לה זאת.
מוד ממשיכה לעבוד במכבסה ורואה כיצד המנהל מתעלל מינית באחת הבנות החדשות, כפי שנהג לעשות עם הנערות במשך שנים.
כאשר תמונתה של מוד מודפסת בעיתון והיא מתפרסמת כסופרג'יסטית, הוא מפטר אותה.
מוד, שהגיעה לסף שבירה, שורפת את ידו עם מגהץ והמשטרה מגיעה.
המפקח סטיד מאפשר לה להשתחרר אם תסגיר את שאר חברותיה לתנועה.
סוני ממשיך למנוע ממוד לראות את בנם, כשהוא מזכיר לה שהחוק לצדו.
מוד מחזקת את פעילותה בתנועה כחלק מהמאמץ שלה לשנות את החוקים המפלים כנגדה.
בסופו של דבר היא לומדת שסוני, שמצא את עצמו דחוי ומנודה חברתית, לא מצליח לגדל את ג'ורג' והוא מוסר אותו למשפחה מאמצת.
בלי קשרי משפחה, מוד הופכת להיות יותר ויותר קיצונית בהנהגתה של אדית, והיא מעורבת בפיצוץ של תיבות דואר וחיתוך של חוטי הטלגרף.
היא וכל חברותיה נאסרות שוב אחרי שהן מפוצצות בית מגורים של הפרלמנט כשהוא עומד ריק.
כאסירה פוליטית בכלא, מוד פוצחת בשביתת רעב.
השוטרים פועלים באלימות ומאכילים אותה בכוח.
קצין המשטרה סטיד לא מרגיש בנוח עם הפעולות הללו.
המשטרה מנסה ללחוץ על העיתונים למנוע מהם לדווח על הפעילות האלימה של התנועה, והתנועה מחריפה את הפעילויות על מנת לזכות בתהודה ציבורית רחבה יותר.
הנשים מחליטות להשתתף במרוץ הסוסים אפסום (Epsom), בו המלך ג'ורג' החמישי יהיה נוכח.
הן מתכננות לעמוד מול המצלמות עם שלטים וכרזות התומכות בזכות ההצבעה עבור נשים.
עם זאת, ביום האירוע, רק מוד ואמילי דייוויסון מגיעות.
לאחר שניסו להגיע למיקום שבו המלך עמד ולא הצליחו, אמילי מחליטה שעליה להשיג את המטרה בדרך אחרת.
בעיצומו של המרוץ, היא נכנסת לאמצע המסלול ונדרסת למוות על ידי הסוסים.
מוד מגיעה יחד עם שאר חברותיה למסע הלוויה.
הסרט מסתיים בכיתוב שנשים קיבלו את זכות ההצבעה ב-1918 בבריטניה, ואחר כך ישנה רשימה של השנים בהן קיבלו נשים את זכות הבחירה במדינות שונות עד מועד צאת הסרט.
קארי מאליגן - מוד ואטס
הלנה בונהם קרטר - אדית' אלין
מריל סטריפ - אמלין פנקהרסט
נטלי פרס - אמילי דייוויסון
אן-מארי דאף - ויולט מילר
רומולה גראי - אליס האפטון
בן וישו - סוני ואטס
ברנדן גליסון - מפקח המשטרה ארתור סטיד
סמואל וסט - בנדיקט האפטון
אדריאן שילר - דייוויד לויד ג'ורג'
אדם נגייטיס - מר קמינס
ג'ף בל - נורמן טיילור
רק פנקהרסט, דייוויסון, לויד ג'ורג', והמלך ג'ורג החמישי הם אישים שהתקיימו במציאות.
הסרט מציג שלב בתהליך קבלת זכות ההצבעה לנשים הבריטיות לשוויון מגדרי בזכות ההצבעה בבריטניה, בתחילת המאה ה-20. שלב המאופיין בהסלמה של מאבקן ומעבר ממחאה "שקטה", למאבק אלים.
הנשים המוצגות בסרט מעידות על עצמן כי לא רצו להשחית רכוש ולפעול באלימות, אך לא נותרה להן ברירה.
כל הסלמה נוספת במאבק גוררת אחריה היסוסים של הנשים, מלבד אדית שמצטטת את פנקהרסט כשהיא אומרת שמעשים, ולא מילים יזכו אותן בזכות ההצבעה.
סוגיה נוספת שעולה בסרט הוא מאבקה של מוד במצבה החברתי ובמיוחד אל מול בנה.
מוד מפסידה את בנה ונאסר עליה לראות אותו, וזאת אף על פי שאביו אינו מתפקד, ולבסוף אף מחליט למסור אותו לאימוץ.
מוד נאבקת על זכות ההצבעה על מנת לזכות בחקיקה אשר מגינה על זכויותיהן של אמהות.
סופרג'יסטיות קיבל בעיקר ביקורות חיוביות.
הסרט זכה בדירוג של 73%, בהתבסס על 179 חוות דעת, עם דירוג ממוצע של 6.6/10 באתר "Rotten Tomatoes".
רוב הביקורות כתבו כי אף על פי שיש בסרט פגמים, הסרט יוצר דרמה אנושית שעדיין רלוונטית ונוגעת.
באתר Metacritic, הסרט מחזיק ציון של 67 מתוך 100, בהתבסס על 37 מבקרים, המציין "בדרך כלל חיובי ביקורות".
ארז דבורה ואורי קליין כתבו בביקורת על הסרט כי מדובר בנושא חשוב, ובסרט שיש לו כמה מעלות.
אך בסופו של דבר הוא לא עושה צדק לנושא עליו מדבר.
המבקרים שיבחו את יכולות המשחק של צוות השחקנים, במיוחד של קארי מאליגן, והלנה בונהם קרטר.
המבקרים גם טוענים שאף על פי שהופעתה של מריל סטריפ הייתה טובה, היא הופיעה בסרט מעט מאוד, וכי השימוש בשמה לקידום הסרט היה מטעה.
סופרגיים (בשוודית: Supermatchen) הוא טורניר כדורגל הנערך בשוודיה בעיר גטבורג החל משנת 2012 בחודשים יולי ואוגוסט.
הקבוצות המשתתפות במשחקים הן שתי הקבוצות המובילות באירופה בחודשים אלו.
קבוצת הכדורגל המכהנת כאלופה הנוכחית של הסופרגיים היא מנצ'סטר יונייטד.
תאריךקבוצה 1תוצאהקבוצה 2ניצחון8 באוגוסט 2012ברצלונה0-0
0-2מנצ'סטר יונייטדברצלונה27 ביולי 2013פריז סן-ז'רמן1-0ריאל מדרידריאל מדריד30 ביולי 2016גלאטסראיי5-2מנצ'סטר יונייטדמנצ'סטר יונייטד
סופרגירל הוא סרט גיבורי-על בריטי משנת 1984 בבימויו של ז'אנו שוורץ על פי תסריט מאת דייוויד אודל.
הסרט מבוסס על דמות DC Comics בעלת אותו שם ומשמשת כסרט ספין אוף מסדרת סרטי סופרמן של אלכסנדר ואיליה סלקינד.
בסרט מככבים הלן סלייטר בתפקיד סופרגירל, יחד עם פיי דונאווי, מיה פארו ופיטר או'טול, כשמארק מקלור מגלם את תפקידו כג'ימי אולסן מסרטי "סופרמן".
"סופרגירל" היה סרט גיבורי העל בשפה האנגלית הראשון שהציג אישה בתפקיד הראשי.
הסרט הוצג בהקרנת בכורה בבריטניה ב-19 ביולי 1984, אך לא הצליח להרשים את המבקרים והצופים.
דונאווי ואו'טול זכו במועמדות לפרס פטל הזהב לשחקנית הגרועה ביותר ולפרס השחקן הגרוע ביותר, בהתאמה.
עם זאת, סלייטר הייתה מועמדת לפרס סאטורן לשחקנית הטובה ביותר.
כישלונו של הסרט הביא בסופו של דבר את המפיקים למכור את זכויות סופרמן לקנון גרופ בשנת 1986. ה-DVD הראשון יצא לאור על ידי חברת הווידאו הביתי העצמאית Anchor Bay Entertainment בשנת 2000, ברישיון של בעלי הזכויות, StudioCanal.
האחים וורנר רכשו את הזכויות לסרט והוציאו אותו מחדש ב-DVD בסוף שנת 2006 לצד יציאתו לאקרנים של סופרמן חוזר.
אף על פי שמדובר בקאנון עם סרטי הסופרמן של כריסטופר ריב, הוא לא נכלל באף אחת ממהדורות ה-DVD או ה-Blu-ray של סופרמן של האחים וורנר.
עיבוד הסרט לספר נכתב על ידי נורמה פוקס מייזר ויצא לדפוס בכריכה רכה בשנת 1984.
קארה זור-אל מתגוררת ביישוב קריפטוני מבודד בשם ארגו סיטי, בכיס של חלל טרנס-ממדי.
אדם בשם זלטר מאפשר לקארה לראות פריט ייחודי ועוצמתי להפליא המכונה אומגהדרון, אותו הוא לווה ללא ידיעת רשויות העיר.
עם זאת, לאחר תקלה, האומגהדרון מפוצץ לחלל.
לאחר ששמעה את מידת הזהירות של הוריה, קארה עוקבת אחרי הפריט לכדור הארץ (עוברת טרנספורמציה ל"סופרגירל" בתהליך) במאמץ להשיבו ולהציל את העיר.
על פני האדמה, אומגהדרון משוחזרת על ידי סלינה, מכשפה תאוות-כוח שמסתייעת בביאנקה התמימה, המבקשת להשתחרר ממערכת היחסים שלה עם המכשף נייג'ל.
אף על פי שאינה יודעת בדיוק מה זה, סלינה מבינה מהר מאוד כי אומגהדרון הוא חזק ויכול לאפשר לה לבצע לחשים קסומים אמיתיים.
סופרגירל מגיעה לכדור הארץ ומגלה את כוחותיה החדשים.
בדרכה של האומגהדרון היא מאמצת את השם לינדה לי, מזדהה כבת דודה של קלארק קנט ונרשמת לבית ספר לבנות בו היא מתיידדת עם לוסי ליין, אחותה הצעירה של לויס ליין שבמקרה לומדת שם.
סופרגירל גם פוגשת את איתן, שעובד בתור חצרן בבית הספר והופך למושא אהבתה.
איתן תופס גם את עינה של סלינה, המדביקה אותו עם שיקוי אהבה (שיגרום לו להתאהב מיד באדם הראשון שהוא רואה במשך יום אחד); עם זאת, איתן חוזר להכרה בהיעדרה של סלינה ונודד ברחובות.
סלינה זועמת ומשתמשת בכוחותיה החדשים כדי להחיות רכב בנייה שאותו היא שולחת כדי להחזיר את איתן, וגורמת לאנדרלמוסיה ברחובות תוך כדי כך.
סופרגירל, במסווה של לינדה לי, מצילה את איתן, והוא מתאהב בה במקום.
נראה שידה של סופרגירל על העליונה עד שסלינה מזמנת כוחות חדשים לתפוס את איתן ובהמשך לפתות וללכוד את סופרגירל, ושולחת אותה לאזור הפנטום.
שם, ללא כוחותיה, היא משוטטת במרחב, נופלת לבור לבה ומתעלפת.
זלטר, שהגלה את עצמו לאזור הפנטום כעונש על איבוד אומגהדרון, מוצא את קארה מחוסרת הכרה.
לאחר שהיא מתעוררת, זלטר משכנע את קארה לברוח ומקריב את חייו כדי לאפשר לה לעשות זאת.
בחזרה לכדור הארץ, סלינה עושה שימוש לרעה באומגהדרון כדי להפוך את עצמה ל"נסיכת כדור הארץ" עם איתן כמאהבה.
עם יציאתה מאזור הפנטום דרך מראה, סופרגירל מחזירה את כוחותיה ומתעמתת עם סלינה, המשתמשת בכוחו של אומגהדרון כדי לזמן שד צל ענקי.
השד תוקף את סופרגירל וכשהיא על סף תבוסה היא שומעת את קולו של זלטר המפציר בה להילחם.
סופרגירל משתחררת ומגלה באמצעות נייג'ל שהדרך היחידה להביס את סלינה היא להפוך את שד הצל כנגדה.
סופרגירל מתחילה לעוף במעגלים סביבה, כשהיא לוכדת אותה בטורנדו.
סלינה מותקפת על ידי השד כשהסופת רוח מושכת גם את ביאנקה.
שלושתם נשאבים בחזרה לשער המראה, שם הם נלכדים לנצח.
משוחרר מהכישוף של סלינה, איתן מודה באהבתו ללינדה.
הוא אומר שהוא יודע שהיא וסופרגירל זהים זה לזה, אך גם יודע שזה אפשרי שהוא לעולם לא יראה אותה יותר ומבין שעליה להציל את ארגו סיטי.
בסצנת הסיום נראית קארה מחזירה את אומגהדרון לעיר ארגו האפלה, שמיד נדלקת.
הלן סלייטר בתפקיד קארה זור-אל / לינדה לי / סופרגירל
מיה פארו בתפקיד אלורה אין-זה
מארק מקלור בתפקיד ג'ימי אולסן
מורין טייפי בתפקיד לוסי ליין
דייוויד הילי בתפקיד מר דנברס
כריסטופר ריב אמור היה להופיע בהופעת קמע כסופרמן, אך פרש לפני תחילת הצילומים.
אי-הופעתו בסרט מוסברת באמצעות מהדורת חדשות בה נאמר כי סופרמן עזב את כדור הארץ ל"משימה שוחרת שלום לגלקסיה רחוקה".
הבמאי טען כי מעורבות של ריב בסרט זה הייתה מעניקה אמינות גבוהה יותר, והוא הודה שהוא ייחל לכך שריב היה תורם תרומה להפקת הסרט.
עם זאת, תצלום פרסום שלו כסופרמן הופיע ככרזה בחדר המעונות המשותף של לוסי ולינדה.
מארק מקלור מגלם בפעם הרביעית מבין חמש הופעותיו בסרטים הקשורים ל"סופרמן"; הוא השחקן היחיד שהופיע בכל ארבעת הסרטים המציגים את סופרמן ובסרט הספין-אוף הזה.
דמי מור ניגשה לאודישנים לגילום דמותה של לוסי ליין, אך לבסוף השתתפה בצילומי "להאשים את בריו".
מורין טייפי לוהקה במקומה לתפקיד.
סופרבוק היא סדרת טלוויזיה נוצרית-אמריקאית מונפשת בת 68 פרקים, שהופקה בשיתוף בין רשת הטלוויזיה CBN בארצות הברית ואולפני ההנפשה Daysview Digital Image (בסין), Toiion Animation Studios (בקוריאה הדרומית) ו-Xentrix Studios (בהודו).
הסדרה היא אתחול לסדרה המקורית באותו השם משנות ה-80. מטרת הסדרה היא "להכיר לילדים את ישוע ולעזור לפתח את אמונתם.
מטרתה הבאת בשורת הישועה לילדים בגיל צעיר.
סופרבוק חולקת את המסר של ישוע עם סדרת אנימציה תלת-ממדית שובת לב של סיפורי התנ"ך" כתבו היוצרים באתר הרשת הרשמי של הסדרה.
בישראל הסדרה הופצה בדיבוב עברי ב-HOT VOD Young, שירות ה-VOD של חברת התקשורת HOT המיועד לילדים.
בשנת 2020 הסדרה שודרה בערוץ היוטיוב.
אבל רק הפרקים שעסקו בסיפורי התנ"ך ולא באלה שעסקו בברית החדשה.
הסדרה מספרת את סיפורם של שני ילדים, כפיר ונוי, והרובוט שלהם גיזמו.
ביחד הם חוזרים בזמן באמצעות ספר הסופרבוק לתקופות שונות מהתנ"ך והברית החדשה, שם הם פוגשים את גיבורי התנ"ך המוכרים, חווים את סיפורי התנ"ך באופן כרונולוגי וחוזרים לתקופתם כדי ליישם את שלמדו.
כפיר קוואנטום - גולש סקייטבורד מוכשר, גיימר וגיטריסט מוביל בלהקה שלו ושל חבריו מבית הספר.
כפיר חושף את סודות הסופרובוק בעזרת רחפן מסתורי הלוקח אותם לעבר.
נוי פפר - השכנה שגרה מול כפיר, וחברתו הטובה ביותר של כפיר.
נוי פעילה והרפתקנית יותר מאשר כפיר.
היא אוהבת כדורגל, אתלטיקה וספורט בכלל.
גיזמו הרובוט - אביו של כפיר, פרופסור קוונטום, פיתח ובנה אותו כדי להגן על הילדים, אך למעשה הילדים הם אלה שמגנים עליו.
הוא אוהב חידושים מתוך רצון להיות יעיל יותר, ומעל הכול היה מעדיף להישאר במעבדה מאשר לחזור בזמן לעבר עם סופרבוק והילדים.
לגיזמו תכונה משעשעת שהיא היכולת לשנות את דמותו בהתאם לצורך.
ראפלס - כלבת היורקשייר טרייר הקטנה של כפיר.
פרופ' קוואנטום - מדען מבריק ואביו של כפיר.
גברת קוואנטום - אימו של כפיר.
סופרבוק - ספר תנ"ך עתיק שמחזיר את כפיר, נוי וגיזמו לתקופת התנ"ך.
1. המבחן - אברהם ויצחק
2. עשיו ויעקב - הבכורה הגנובה
3. שלח את עמי - יציאת מצרים
4. עשרת הדיברות - משה והתורה
5. הרפתקת ענק - דוד וגוליית
6. שאגה - דניאל בגוב האריות
8. יוסף וחלומו של פרעה
18. שמואל וקריאתו של אלוהים אליו
גילן שחף ודור סרוגו (כפיר)
עדן גמליאל ואלונה אלכסנדר (נוי)
סופרג'ט היה שמן של נשים, קבוצות נשים וארגונים, אשר שאפו לקבל את זכות הבחירה (שבאנגלית נקראת Suffrage) בממלכה המאוחדת, אך בעוד מקומות ברחבי העולם.